CELEX: 32022R0357
Language: hu
Date: 2022-03-02 00:00:00
Title: A Bizottság (EU) 2022/357 rendelete (2022. március 2.) az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek az IAS 1 és az IAS 8 nemzetközi számviteli standard tekintetében történő módosításáról (EGT-vonatkozású szöveg)

2022.3.3.   
               
               
                  HU
               
               
                  Az Európai Unió Hivatalos Lapja
               
               
                  L 68/1
               
            
         A BIZOTTSÁG (EU) 2022/357 RENDELETE
         (2022. március 2.)
         az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról szóló 1126/2008/EK rendeletnek az IAS 1 és az IAS 8 nemzetközi számviteli standard tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a nemzetközi számviteli standardok alkalmazásáról szóló, 2002. július 19-i 1606/2002/EK európai parlamenti és tanácsi rendeletre (1) és különösen annak 3. cikke (1) bekezdésére,
         mivel:
         
                     (1)
                  
                  
                     Az 1126/2008/EK bizottsági rendelettel (2) elfogadásra kerültek egyes, 2008. október 15-én érvényben lévő nemzetközi számviteli standardok és értelmezések.
                  
               
                     (2)
                  
                  
                     2021. február 12-én a Nemzetközi Számviteli Standard Testület közzétette az IAS 1 Pénzügyi kimutatások prezentálása és az IAS 8 Számviteli politikák, a számviteli becslések változásai és hibák nemzetközi számviteli standard módosításait. Ezek a módosítások a számviteli politikák és a számviteli becslések közötti különbségeket tisztázzák a számviteli standardok következetesebb alkalmazásának és a pénzügyi kimutatások összehasonlíthatóságának biztosítása érdekében.
                  
               
                     (3)
                  
                  
                     Az Európai Pénzügyi Beszámolási Tanácsadó Csoporttal folytatott konzultációt követően a Bizottság arra a következtetésre jutott, hogy az IAS 1 és az IAS 8 standard módosításai megfelelnek az 1606/2002/EK rendelet 3. cikkének (2) bekezdésében megállapított elfogadási kritériumoknak.
                  
               
                     (4)
                  
                  
                     Az 1126/2008/EK rendeletet ezért ennek megfelelően módosítani kell.
                  
               
                     (5)
                  
                  
                     Az ebben a rendeletben előírt intézkedések összhangban vannak a Számviteli Szabályozó Bizottság véleményével,
                  
               ELFOGADTA EZT A RENDELETET:
         
            1. cikk
            Az 1126/2008/EK rendelet melléklete a következőképpen módosul:
            
                        a)
                     
                     
                        az IAS 1 Pénzügyi kimutatások prezentálása nemzetközi számviteli standard e rendelet mellékletének megfelelően módosul;
                     
                  
                        b)
                     
                     
                        az IAS 8 Számviteli politika, a számviteli becslések változásai és hibák nemzetközi számviteli standard e rendelet mellékletének megfelelően módosul.
                     
                  
         
            2. cikk
            Az 1. cikkben említett módosításokat a vállalkozásoknak legkésőbb a 2023. január 1-jén vagy az azt követően kezdődő első pénzügyi évük kezdetétől kell alkalmazniuk.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. március 2-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 243., 2002.9.11., 1. o.
         
         
            (2)  A Bizottság 1126/2008/EK rendelete (2008. november 3.) az 1606/2002/EK európai parlamenti és tanácsi rendelettel összhangban egyes nemzetközi számviteli standardok elfogadásáról (HL L 320., 2008.11.29., 1. o.).
      
      
         
            MELLÉKLET
            Az IAS 1 módosításai
            
               Pénzügyi kimutatások prezentálása
            
            A 7., 10., 114., 117. és 122. bekezdés módosul. A standard kiegészül a 117A–117E. és a 139V. bekezdéssel. A 118., 119. és 121. bekezdést el kell hagyni.
            FOGALMAK
            
                     
                        
                           7.
                        
                     
                     
                        
                           A következő kifejezések a jelen standardban a következőkben meghatározott értelemben használatosak:
                        
                        
                           A számviteli politikák fogalmát az IAS 8 Számviteli politika, számviteli becslések változásai és hibák standard 5. bekezdése határozza meg, és a kifejezést ebben a standardban azonos értelemben használják.
                        
                        ...
                     
                  PÉNZÜGYI KIMUTATÁSOK
            ...
            
               Teljes pénzügyi kimutatások
            
            
                     
                        
                           10.
                        
                     
                     
                        
                           A teljes pénzügyi kimutatások tartalmazzák:
                        
                        
                           …
                        
                        
                                    
                                       e)
                                    
                                 
                                 
                                    
                                       megjegyzéseket, amelyek lényeges számviteli politikai információkat és más magyarázó információkat tartalmaznak;
                                    
                                 
                              
                           …
                        
                     
                  SZERKEZET ÉS TARTALOM
            ...
            
               Megjegyzések
            
            
               Szerkezet
            
            ...
            
                     
                        114.
                     
                     
                        A megjegyzések rendszerezett bemutatása vagy csoportosítása történhet az alábbiak útján:
                        ...
                        
                                    c)
                                 
                                 
                                    az eredményre és az egyéb átfogó jövedelemre vonatkozó kimutatás(ok) és a pénzügyi helyzetre vonatkozó kimutatás tételsorainak például az alábbi sorrendjét követve:
                                    ...
                                    
                                                ii.
                                             
                                             
                                                lényeges számviteli politikai információ (lásd a 117. bekezdést);
                                             
                                          ...
                                 
                              
                  
               A számviteli politikai információk közzététele
            
            
                     
                        
                           117.
                        
                     
                     
                        
                           A gazdálkodó egységnek közzé kell tennie lényeges számviteli politikai információit (lásd a 7. bekezdést). A számviteli politikai információ akkor lényeges, ha a gazdálkodó egység pénzügyi kimutatásaiban szereplő egyéb információkkal együtt mérlegelve észszerűen várható, hogy befolyásolja az általános célú pénzügyi kimutatások elsődleges felhasználóinak azon döntéseit, amelyeket az említett pénzügyi kimutatások alapján hoznak.
                        
                     
                  
                     
                        117A.
                     
                     
                        Azok a számviteli politikai információk, amelyek nem lényeges ügyletekre, eseményekre vagy feltételekre vonatkoznak, nem lényegesek, és nem kell őket közzétenni. A számviteli politikai információk azonban lényegesek lehetnek a kapcsolódó ügyletek, egyéb események vagy feltételek jellege miatt, még akkor is, ha az összegek nem lényegesek. Önmagában azonban nem minden, lényeges ügyletre, eseményre vagy feltételre vonatkozó számviteli politikai információ minősül lényegesnek.
                     
                  
                     
                        117B.
                     
                     
                        A számviteli politikai információ lényegesnek minősül, ha egy adott gazdálkodó egység pénzügyi kimutatásai felhasználóinak szükségük lenne rá a pénzügyi kimutatásokban szereplő egyéb lényeges információk megértéséhez. Például a gazdálkodó egység valószínűsíthetően lényegesnek fogja minősíteni a számviteli politikai információt a pénzügyi kimutatásaiban, ha az az információ lényeges ügyletekre, eseményekre vagy feltételekre vonatkozik és:
                        
                                    a)
                                 
                                 
                                    a gazdálkodó egység megváltoztatta számviteli politikáját a beszámolási időszak alatt, és ez a változás lényeges változást eredményezett a pénzügyi kimutatásokban szereplő információkban;
                                 
                              
                                    b)
                                 
                                 
                                    a gazdálkodó egység a számviteli politikát az IFRS-ek által megengedett egy vagy több lehetőség közül választotta ki – ilyen helyzet például akkor merülhet fel, ha a gazdálkodó egység a befektetési célú ingatlan értékét nem valós értéken hanem eredeti bekerülési értéken határozza meg;
                                 
                              
                                    c)
                                 
                                 
                                    a számviteli politikát – konkrétan alkalmazandó IFRS hiányában – az IAS 8 standarddal összhangban dolgozták ki;
                                 
                              
                                    d)
                                 
                                 
                                    a számviteli politika olyan területre vonatkozik, amelyre vonatkozóan a gazdálkodó egységnek a számviteli politika alkalmazása során jelentős megítéléseket vagy feltételezéseket kell hoznia és a gazdálkodó egység ezeket a megítéléseket vagy feltételezéseket a 122. és a 125. bekezdéssel összhangban közzéteszi; vagy
                                 
                              
                                    e)
                                 
                                 
                                    a vonatkozó számviteli előírások összetettek, és a gazdálkodó egység pénzügyi kimutatásainak felhasználói egyébként nem értenék ezeket a lényeges ügyleteket, eseményeket vagy feltételeket – ilyen helyzet akkor merülhetne fel, ha a gazdálkodó egység egynél több IFRS-t alkalmaz a lényeges ügyletek egy csoportjára.
                                 
                              
                  
                     
                        117C.
                     
                     
                        Az a számviteli politikai információ, amely arra összpontosít, hogy a gazdálkodó egység hogyan alkalmazta az IFRS-ek előírásait a saját körülményeire, a gazdálkodó egységre jellemző olyan információt szolgáltat, amely hasznosabb a pénzügyi kimutatások felhasználói számára, mint a standardizált információk vagy azok az információk, amelyek csak megismétlik vagy összefoglalják az IFRS-ek előírásait.
                     
                  
                     
                        117D.
                     
                     
                        Ha a gazdálkodó egység nem lényeges számviteli politikai információt tesz közzé, az ilyen információ nem fedheti el a lényeges számviteli politikai információt.
                     
                  
                     
                        117E.
                     
                     
                        A gazdálkodó egység arra vonatkozó következtetése, hogy a számviteli politikai információ nem lényeges, nem érinti a más IFRS-ekben meghatározott kapcsolódó közzétételi követelményeket.
                     
                  
                     
                        118.
                     
                     
                        [Törölve]
                     
                  
                     
                        119.
                     
                     
                        [Törölve]
                     
                  
                     
                        120.
                     
                     
                        [Törölve]
                     
                  
                     
                        121.
                     
                     
                        [Törölve]
                     
                  
                     
                        
                           122.
                        
                     
                     
                        
                           A gazdálkodó egységnek a lényeges számviteli politikai információk vagy az egyéb megjegyzések mellett közzé kell tennie a számviteli politika alkalmazásakor a vezetés azon megítéléseit – a becsléseket tartalmazók kivételével (lásd a 125. bekezdést) –, amelyek a legjelentősebb hatással voltak a pénzügyi kimutatásokban megjelenített összegekre.
                        
                        ...
                     
                  ÁTTÉRÉS ÉS HATÁLYBALÉPÉS NAPJA
            ...
            
                     
                        139V.
                     
                     
                        A 2021 februárjában kiadott „A számviteli politikák közzététele” módosította a 7., 10., 114., 117. és 122. bekezdést, valamint a standardot kiegészítette a 117A–117E. bekezdéssel és törölte a 118., 119. és 121. bekezdéseket. Módosította továbbá az IFRS Gyakorlati állásfoglalás 2 „A lényegesség megítélése” című dokumentumot. A gazdálkodó egységnek az IAS 1 standard módosításait a 2023. január 1-jén vagy azt követően kezdődő éves beszámolási időszakokra kell alkalmaznia. A korábbi alkalmazás megengedett. Ha a gazdálkodó egység ezeket a módosításokat egy korábbi időszakra alkalmazza, közzé kell tennie ezt a tényt.
                     
                  
               Más IFRS standardok és kiadványok módosításai
            
            
               Az IFRS 7 Pénzügyi instrumentumok: Közzétételek standard módosításai
            
            A 21. és a B5. bekezdés módosul. A standard kiegészül a 44II. bekezdéssel.
            A PÉNZÜGYI INSTRUMENTUMOK JELENTŐSÉGE A PÉNZÜGYI HELYZET ÉS TELJESÍTMÉNY SZEMPONTJÁBÓL
            ...
            
               Egyéb közzétételek
            
            
               Számviteli politikák
            
            
                     
                        21.
                     
                     
                        A (2007-ben módosított) IAS 1 Pénzügyi kimutatások prezentálása standard 117. bekezdésével összhangban a gazdálkodó egységnek közzé kell tennie a lényeges számviteli politikai információkat. A pénzügyi instrumentumok pénzügyi kimutatások elkészítéséhez használt értékelési alapjára (vagy alapjaira) vonatkozó információ lényeges számviteli politikai információnak minősül.
                        ...
                     
                  HATÁLYBALÉPÉS NAPJA ÉS ÁTTÉRÉS
            ...
            
                     
                        44II.
                     
                     
                        A 2021 februárjában kiadott A számviteli politikák közzététele – az IAS 1 standard és az IFRS Gyakorlati állásfoglalás 2 A lényegesség megítélése című dokumentum módosításával összefüggésben – módosította a 21. és B5. bekezdést. A gazdálkodó egységnek ezt a módosítást a 2023. január 1-jén, vagy azt követően kezdődő éves beszámolási időszakokra kell alkalmaznia. A korábbi alkalmazás megengedett. Ha egy gazdálkodó egység ezt a módosítást egy korábbi időszakra alkalmazza, ezt a tényt közzé kell tennie.
                        ...
                     
                  
               
                  B. függelék
                  Alkalmazási útmutató
                  ...
                  A PÉNZÜGYI INSTRUMENTUMOK CSOPORTJAI ÉS A KÖZZÉTÉTEL SZINTJE (6. BEKEZDÉS)
                  ...
                  
                     Egyéb közzétételek – számviteli politikák (21. bekezdés)
                  
                  
                           
                              B5.
                           
                           
                              A 21. bekezdés előírja azon lényeges számviteli politikai információk közzétételét, amelyek várhatóan tartalmaznak a pénzügyi instrumentumok pénzügyi kimutatások elkészítéséhez használt értékelési alapjára (vagy alapjaira) vonatkozó információkat. A pénzügyi instrumentumoknál ez a közzététel tartalmazhatja:
                              ...
                              A (2007-ben módosított) IAS 1 standard 122. bekezdése azt is előírja a gazdálkodó egységnek, hogy a lényeges számviteli politikai információk vagy az egyéb megjegyzések mellett közzé kell tennie a számviteli politika alkalmazásakor a vezetés azon megítéléseit – a becsléseket tartalmazók kivételével –, amelyek a legjelentősebb hatással voltak a pénzügyi kimutatásokban megjelenített összegekre.
                           
                        
            
            
               Az IAS 26 Nyugdíjazási juttatási programok elszámolása és beszámolása standard módosításai
            
            A 34. bekezdés módosul, és a standard kiegészül a 38. bekezdéssel.
            MINDEN PROGRAM
            
               Közzététel
            
            
                     
                        
                           34.
                        
                     
                     
                        
                           A nyugdíjazási juttatási program által készített pénzügyi kimutatásoknak – akár meghatározott juttatási, akár meghatározott hozzájárulási programról van szó – tartalmaznia kell az alábbi információkat is:
                        
                        
                           …
                        
                        
                                    
                                       b)
                                    
                                 
                                 
                                    
                                       lényeges számviteli politikai információ; valamint
                                    
                                 
                              
                           ...
                        
                     
                  HATÁLYBALÉPÉS NAPJA
            ...
            
                     
                        38.
                     
                     
                        A 2021 februárjában kiadott A számviteli politikák közzététele – az IAS 1 standard Pénzügyi kimutatások prezentálása és az IFRS Gyakorlati állásfoglalás 2 A lényegesség megítélése című dokumentum módosításával összefüggésben – módosította a 34. bekezdést. A gazdálkodó egységnek ezt a módosítást a 2023. január 1-jén, vagy azt követően kezdődő éves beszámolási időszakokra kell alkalmaznia. A korábbi alkalmazás megengedett. Ha egy gazdálkodó egység ezt a módosítást egy korábbi időszakra alkalmazza, ezt a tényt közzé kell tennie.
                     
                  
               Az IAS 34 Évközi pénzügyi beszámolás standard módosításai
            
            Az 5. bekezdés módosul, és a standard kiegészül a 60. bekezdéssel.
            AZ ÉVKÖZI PÉNZÜGYI BESZÁMOLÓ TARTALMA
            
                     
                        5.
                     
                     
                        Az IAS 1 meghatározása szerint a teljeskörű pénzügyi kimutatások a következő elemeket tartalmazzák:
                        ...
                        
                                    e)
                                 
                                 
                                    megjegyzéseket, amelyek lényeges számviteli politikai információkat és más magyarázó információkat tartalmaznak;
                                 
                              ...
                     
                  HATÁLYBALÉPÉS NAPJA
            ...
            
                     
                        60.
                     
                     
                        A 2021 februárjában kiadott A számviteli politikák közzététele – az IAS 1 standard és az IFRS Gyakorlati állásfoglalás 2 A lényegesség megítélése című dokumentum módosításával összefüggésben – módosította az 5. bekezdést. A gazdálkodó egységnek ezt a módosítást a 2023. január 1-jén, vagy azt követően kezdődő éves beszámolási időszakokra kell alkalmaznia. A korábbi alkalmazás megengedett. Ha egy gazdálkodó egység ezt a módosítást egy korábbi időszakra alkalmazza, ezt a tényt közzé kell tennie.
                     
                  
               Az IAS 8
            
            
               
                  Számviteli politika, a számviteli becslések változásai és hibák standard módosításai
               
            
            Az 5., 32., 34., 38. és 48. bekezdés és a 32. bekezdés feletti cím módosul. A standard kiegészül a 32A–32B, 34A. és 54I. bekezdéssel, valamint a 34. és 36. bekezdés feletti címekkel. A 39. bekezdés feletti cím a 34. bekezdés felett hozzáadott cím alcímeként módosul.
            FOGALOMMEGHATÁROZÁSOK
            
                     
                        
                           5.
                        
                     
                     
                        
                           A következő kifejezések a jelen standardban a következőkben meghatározott értelemben használatosak:
                        
                        
                           ...
                        
                        
                           
                              Számviteli becslések a pénzügyi kimutatásokban szereplő olyan monetáris összegek, amelyekre értékelési bizonytalanság vonatkozik.
                        
                        ...
                     
                  SZÁMVITELI BECSLÉSEK
            
                     
                        32.
                     
                     
                        Előfordulhat, hogy a számviteli politika olyan módszert ír elő a pénzügyi kimutatások tételeinek értékelésére, amely értékelési bizonytalanságot hordoz magában, aminek következtében az ilyen tételeket nem közvetlenül megfigyelhető, hanem becsült monetáris összegen kell értékelni. Ebben az esetben a számviteli politikai által meghatározott cél elérése érdekében a gazdálkodó egység számviteli becslést dolgoz ki. A számviteli becslések kidolgozása együtt jár a legfrissebb megbízható, rendelkezésre álló információkon alapuló megítélések vagy feltételezések alkalmazásával. Példák a számviteli becslésekre:
                        
                                    a)
                                 
                                 
                                    a várható hitelezési veszteségre képzett értékvesztés az IFRS 9 Pénzügyi instrumentumok standard alkalmazásával;
                                 
                              
                                    b)
                                 
                                 
                                    készlettétel nettó realizálható értéke az IAS 2 Készletek standard alkalmazásával;
                                 
                              
                                    c)
                                 
                                 
                                    eszköz vagy kötelezettség valós értéke az IFRS 13 Valós értéken történő értékelés standard alkalmazásával;
                                 
                              
                                    d)
                                 
                                 
                                    ingatlanok, gépek és berendezések egy tételének könyv szerinti értékének értékcsökkenési leírása az IAS 16 standard alkalmazásával; valamint
                                 
                              
                                    e)
                                 
                                 
                                    céltartalék képzése garanciális kötelmekre, az IAS 37 Céltartalékok, függő kötelezettségek és függő követelések standard alkalmazásával.
                                 
                              
                  
                     
                        32A.
                     
                     
                        A számviteli becslés elkészítéséhez a gazdálkodó egység értékelési technikákat és inputokat alkalmaz. Az értékelési technikák magukban foglalnak becslési technikákat (például a várható hitelezési veszteségre képzett értékvesztés mérésére, az IFRS 9 standard alkalmazásával használt technikákat), valamint értékelési technikákat (például eszköz vagy kötelezettség valós értékének mérésére szolgáló, az IFRS 13 Valós értéken történő értékelés standard alkalmazásával használt technikákat).
                     
                  
                     
                        32B.
                     
                     
                        Az IFRS-ekben a „becslés” kifejezés olykor olyan becslésre utal, amely nem az e a standard fogalommeghatározása szerinti számviteli becslés. Néha például a számviteli becslések kidolgozásakor használt inputra utal.
                        ...
                     
                  
               Számviteli becslések változásai
            
            
                     
                        34.
                     
                     
                        A gazdálkodó egység egy számviteli becslés megváltoztatására kényszerülhet, ha a számviteli becslés alapjául szolgáló körülményekben változás következik be, illetve új információk, új fejlemények vagy több tapasztalat alapján vagy eredményeként. A számviteli becslésben bekövetkezett változás jellegénél fogva a korábbi időszakokra nem vonatkozik, és nem minősül hibajavításnak.
                     
                  
                     
                        34A.
                     
                     
                        Az inputban vagy az értékelési technikában bekövetkező változás számviteli becslésre gyakorolt hatása a számviteli becslések változásának minősül, kivéve, ha az korábbi időszak hibáinak helyesbítéséből ered.
                        ...
                     
                  
               Számviteli becslések változásainak alkalmazása
            
            ...
            
                     
                        38.
                     
                     
                        A számviteli becslés változás hatásának jövőre néző megjelenítése azt jelenti, hogy a változást azon ügyletekre, más eseményekre és feltételekre alkalmazzák, amelyek a változás időpontja után következnek be. Lehetséges, hogy a számviteli becslés változása csak a tárgyidőszaki nyereségre vagy veszteségre van hatással, vagy hatással lehet a tárgyidőszak és a jövőbeni időszakok nyereségére vagy veszteségére egyaránt. Például a várható hitelezési veszteségre képzett értékvesztés megváltozása csak a tárgyidőszak eredményét befolyásolja, és ezért azt a tárgyidőszakban jelenítik meg. Ugyanakkor az értékcsökkenthető eszközök becsült hasznos élettartamának, vagy azok jövőbeni gazdasági haszna felhasználása várható ütemének megváltozása befolyásolja az értékcsökkenési leírást mind a tárgyidőszakban, mind az eszköz fennmaradó hasznos élettartama alatti egyes időszakok alatt. A tárgyidőszakot érintő változás hatását mindkét esetben a tárgyidőszakban jelenítik meg bevételként vagy ráfordításként. A jövőbeni időszakokat érintő esetleges hatást azokban a jövőbeni időszakokban jelenítik meg bevételként vagy ráfordításként.
                     
                  
               Közzététel
            
            ...
            HIBÁK
            ...
            
                     
                        48.
                     
                     
                        A hibák kijavítása nem azonos a számviteli becslések változásával. A számviteli becslések jellegük alapján csak közelítő adatok, amelyek megváltoztatására lehet szükség, amint újabb információk válnak ismertté. Például egy függő tétel tisztázása eredményeként elszámolt nyereség vagy veszteség nem minősül hibajavításnak.
                        ...
                     
                  HATÁLYBALÉPÉS NAPJA ÉS ÁTTÉRÉS
            ...
            
                     
                        54I.
                     
                     
                        A 2021 februárjában kiadott Számviteli becslések meghatározása módosította az 5., 32., 34., 38. és 48. bekezdést, és a standardot kiegészítette a 32A., 32B. és 34A. bekezdéssel. A gazdálkodó egységnek ezeket a módosításokat a 2023. január 1-jén vagy azt követően kezdődő éves beszámolási időszakokra kell alkalmaznia. A korábbi alkalmazás megengedett. A gazdálkodó egység a módosításokat a számviteli becslések és a számviteli politikák azon változásaira alkalmazhatja, amelyek a módosításokat alkalmazó első éves beszámolási időszak kezdetén vagy azt követően következnek be.